Senovė (Varėna)

Senovė – kaimas Varėnos rajono savivaldybėje, 15 km į pietvakarius nuo Marcinkonių, Gudijos pasienyje. Kaimą supa Dainavos giria. Pro jį ėjo Sankt Peterburgo–Varšuvos geležinkelis, prie geležinkelio stovėjo medinė Senovės geležinkelio stotelė, išardyta XXI amžiaus antrajame dešimtmetyje.Gyvenimas ant rubežiaus (2). Pelkių kaimo gyventojai gerbė žalčius ir burtais gynėsi nuo gyvatės įkandimo Keliukai į Kabelius, Šklėrius. Senovės girininkijos miške auga Dūbo pušis (gamtos paminklas).

 Etimologija 
Kaimo pavadinimas greičiausiai kilo iš žodžio senóvė reikšme „seniai tręštas laukas“.

 Istorija 

Iki XX a. pr. Senovė priklausė Gardino apskrities Beržtų valsčiui. Tarpukariu priklausė Lenkijai, Balstogės vaivadijos, Gardino pavieto, Pariečės valsčiui. Po II pasaulinio karo dalis kaimo priskirta Kabeliams. Kaime buvo kontora, krautuvė „Raudonasis kampelis“, lentpjūvė, sandėlis ir arklidė. Ten prikraudavo ir iškraudavo ešelonus.Dorotėja Uždavinytė. „Tarp Kabelių ir Senovės: menotyrininko Algio Uždavinio dienoraščių pėdsakais“, Nemunas, 2020 m. nr. 06.

 Gyventojai 

Pagal lenkų valdžios 1921 m. atliktą surašymą kaime gyveno 26 žmonės, iš kurių 23 buvo užrašyti lenkais, 1 baltarusiu ir 2 lietuviais.1921 m. Lenkijos gyventojų surašymo duomenys (lenk.)

Senovėje gyveno tautosakininkas Danielius Mickevičius.http://www.ana.lt/images/druskininku%20naujienos/PDF/2010%20druskininku%20naujienos%20nr%2030.pdf Senovė yra orientalisto Algio Uždavinio tėviškė.

 Galerija 

 Šaltiniai 

Kategorija:Varėnos rajono savivaldybės gyvenvietės